cyanic-selkie/wikianc huggingface dataset:
Wisconsin-territoriet
Territoriets område
I 1833 hadde kongressen annektert enorme landområder vest for Mississippi til det som da var Michigan-territoriet. Dette vestlige området ble en del av Wisconsin-territoriet da det ble fradelt Michigan-territoriet. Innenfor grensene Wisconsin-territoriet hadde i 1836 ligger de statene som i 2011 er kjent som Wisconsin, Minnesota og Iowa seg, samt en del av Dakota øst for Missouri. Den delen av territoriet som lå øst for Mississippi var opprinnelig en del av Nordvest-territoriet, og hadde blitt avstått av Storbritannia gjennom Parisavtalen av 1783. Hoveddelen av det gjenværende landområdet i det opprinnelige Wisconsin-territoriet var opprinnelig en del av Louisiana-kjøpet, men en liten del var en del av det som ble avstått av Storbritannia i den anglo-amerikanske avtalen av 1818. Området vest for Mississippi hadde blitt skilt ut fra Missouri-territoriet i 1821 og føyd til Michigan-territoriet i 1834. I 1838, da Iowa-territoriet ble opprettet, avstod Wisconsin-territoriet en del av sitt område. Den nye grensen holdt stand i ti år, frem til Wisconsin ble akseptert som egen stat. I 1848 ble Wisconsin fradelt, og de grensene er identiske med staten Wisconsins i 2011.
Sekretærer i Wisconsin-territoriet
Embetet «sekretær» ble opprettet gjennom «Organic Act». Denne sekretæren skulle utnevnes av USAs president. Sekretæren skulle nedtegne lover vedtatt av den lovgivende makten i territoriet, referere dens møter,, og det samme med hensyn til territoriets guvernør. I tillegg til dette skulle sekretæren overta funksjonen som guvernør for territoriet dersom denne ikke kunne tjenestegjøre grunnet sykdom, død eller andre omstendigheter.
Klikkrate
Klikkrate er en måte å måle suksessen til en markedsføringskampanje på Internett. Klikkraten måles ved å dele antall klikk på en annonse på antall ganger en annonse har blitt vist (visninger). For eksempel, dersom en banner-annonse har blitt vist 100 ganger og 10 personer klikker på den, vil annonsen ha en klikkrate på 10%.
Konverteringsrate er annen måte å måle effektiviteten og suksessen av en internett markedsføringskampanje.
På engelsk er klikkrate referert til som click-through rate (CTR).
John Garrison
John Bright «Jack» Garrison (født 13. februar 1909 i Massachusetts, død 13. mai 1988 i Massachusetts) var en amerikansk ishockeyspiller som deltok i de olympiske leker 1932 i Lake Placid og 1936 i Garmisch-Partenkirchen.
Garrison vant en olympisk sølvmedalje i ishockey under vinter-OL 1932 i Lake Placid. Han spilte på det amerikanske laget som kom på andreplass, bak Canada, i OL-turneringen. Det var fire lag som deltok og alle lagene møttes to ganger. Det var to meget jevne kamper mellom USA og Canada, den første vant Canada med 2-1 etter forlengning og den andre sluttet uavgjort 2-2. Canada vant sitt fjerde strake olympiske gull i ishockey foran USA og Tyskland. Den fjerde olympiske turneringen i ishockey var også det sjette verdensmesterskapet i ishockey. Spillerne på USAs lag var Osborn Anderson, John Bent, John Chase, John Cookman, Douglas Everett, Franklin Farrell, Joseph Fitzgerald, Edwin Frazier, John Garrison, Gerard Hallock, Robert Livingston, Francis Nelson, Winthrop Palmer og Gordon Smith. Garrison spilte alle seks kampene i OL-turneringen og scoret seks mål.
Fire år senere var han med på det amerikanske laget som tok bronse under Vinter-OL 1936 i Garmisch-Partenkirchen, hvor han spilte alle sju kampene og scoret fire mål.
A Thief Catcher (film)
A Thief Catcher er en stumfilm laget av Charlie Chaplin i 1914.
Filmen forsvant like etter at den var spilt inn i Hollywood. Høsten 2009 kom filmhistorikeren Paul Gierucki tilfeldig over en filmrull i en antikk trykkoker i et antikvitetsforretning i Michigan. Uten å vite hva filmrullen inneholdt kjøpte han den for 100 dollar. Da han flere måneder senere, i november 2009, tok for seg den ti minutter lange 16 mm filmen for å restaurere den fikk han etter cirka to minutter se Chaplin som en av to politimenn.
A Thief Catcher ble produsert av Mack Sennett for Keystone Film Company, med Ford Sterling som regissør. Opptakene ble gjort mellom 5. og 26. januar i 1914, og A Thief Catcher skal være den tredje filmen Chaplin var involvert i som skuespiller. Han opptrer som politimann i tre minutter av filmen.
Filmen ble første gang vist offentlig på Slapsticon Festival i Roslyn, Virginia, like utenfor Washington, D.C. lørdag 17. juli 2010.
Salina vannkraftverk
Salina vannkraftverk er et pumpekraftverk i Mayes County, i nordøstre del av delstaten Oklahoma i USA.
Kraftverket har en installert produksjonskapasitet på 288 MW, fordelt på seks turbiner. Operatør er Grand River Dam Authority.
Wreden
Wreden var scoutbynacht Olof Knape Strömstiernas flaggskip under slaget i Dynekilen og den største galei på den svenske vestkysten. Det ble bygget i Göteborg, inspirert av de russiske galeier på Østersjøen, der de var en ubetinget suksess til svenskenes ulykke.
Galeien
Wreden, også kjent som Wrede, ble bygget og sjøsatt i 1706 av byggmester R. Roth i Gamla Varvet, Göteborg: en av de største som ble bygget i Sverige under den store nordiske krig. Den tjente i 1714 som modellen for en ny generasjon av større galeier med tung bestykning: opptil 48-punds kanoner og 38 til 40 årer, samt to master med latinerseil.
I årene 1716 til 1719 var galeien midt i Tordenskjolds krig mot svenskene og så kamp i nesten alle trefninger langs den svenske vestkysten. Den berømte dansk–norske sjøhelten fullførte til slutt jobben tre år etter Dynekilen. Da Wrede sank i flammer etter en hard kamp med fregatten Hvide Ørn hadde nordmennene kommet seg ombord i forsøk på å slukket ilden, men mindre eksplosjoner oppstod og en norsk løytnant blir blåst i lufta. Utrolig nok overlevde han. Tordenskjold kunne ikke ta galeien med seg fordi underskroget hadde blitt skutt i filler med flere grunnskudd under kampene.
Svenskene hevet den ødelagte galeien kort tid etterpå og slepte den til Göteborg hvor den ble reparert og ombygget i tide til å delta under Angrepet på Göteborg i mai 1717. Der lå den ved Nya Varvet, bak sperrelinjen av flere svenske orlogsskip som hadde blitt oppstilt for å stoppet angrepet som til slutt skulle ødelegge flåtebasen.
Wreden ble deretter innlemmet i forsvaret av Göteborg fordi viseadmiral Lewenhaupt, som sjef for Göteborgeskadren, rettet sterk kritikk mot bruk av galeier, som han ment var feilbygget, dårlig proporsjonert og preget av manglende erfaring i galeibygging. Nordmenn, dansker, og russerne var suverent bedre i til dette under krigen mente han. Med det som bakgrunn ser det ut til at den store galeien kan ha vært en stor nok suksess til at den dannet basismodellen for en ny generasjon av store galeier.
Tordenskjold ødela galeien til slutt, under hans angrep på Nya Varvet, for blant de skip som var ble i brann og senket den 7. oktober 1719 var Wreden. Denne hadde, sammen med en annen galei, Carlus, utgjort en sperre over forsenkningen inn i havneanlegget. Begge skipene eksplodert og sank ned på bunnen av Götaelven. De var blitt tatt ut av tjeneste og bundet sammen for å forhindret angrep over forsenkningen ved å fungerer som en flytende sperremur med artilleri på seg.
Så langt er ikke vrakene funnet i mudderet utenfor Göteborg. Beskrivelser av galeiens utseende er vage, men en dansk tegning av Ulysses kan antyde Wredens mulige utseende: med et solidt hyttebygg på akterskipet, brede benker for roere, og et tak over stevnskytset på baugen.
Ålands socialdemokrater
Ålands socialdemokrater (S) er det eldste politiske partiet på Åland. Partiet oppstod som en arbeiderforening i Mariehamn den 1. januar 1906, og var frem til 1960-tallet det eneste organiserte politiske partiet på Åland. Partiet har 6 mandater i Ålands lagting etter valget i 2011.
Tofterøy skule
Tofterøy skule var en offentlig grunnskole på Tofterøy i Sund kommune i Hordaland. Skolen tok imot elever fra 1. til 7. trinn.
Det første skolehuset på Tofterøy sto ferdig i 1894. I 1919 ble det også oppført lærerbolig.
I 1937 vedtok kommunestyret å bygge nytt skolehus, og bygging skulle ta til våren 1940. Det kom så langt at materialene var losset på båt som skulle frakte dem fra Hommelvik til Tofterøy, men krigsutbruddet i april stanset hele forsendelsen og hele prosjektet måtte utsettes. Ettersom Telavåg skule ble jevnet med jorden av nazistene i 1942 og Glesnes skule også brant ned under krigen, havnet Tofterøy et stykke ned på prioriteringslisten da krigen var over. Den nye skolen ble først oppført i 1952, med et tilbygg fra 1995.
I 2012 ble skolen nedlagt og alle elever flyttet til Stranda skule.
Golestan
Golestan (persisk: استان گلستان Ostān-e Golestān) er en av de trettien provinsene i Iran. Provinsens areal er 20 195 km². I 2016 hadde Golestan 1 868 819 innbyggere. Administrasjonssenteret ligger i byen Gorgan.
Golestan ligger nord i Iran mot grensen til Turkmenistan og med kystlinje til Kaspihavet.
Oksidasjon
Oksidasjon er en kjemisk reaksjon der oksidasjonstallet til et stoff øker, og er den ene halvdelen av den kjemiske reaksjonen som skjer i en redoksreaksjon. Det motsatte er reduksjon. Det er forskjellige måter et stoff kan bli oksidert på, de mest kjente er ved at et stoff gir fra seg elektroner, tar opp oksygen eller gir fra seg 2H+.
Bakgrunn
Eksempler på reaksjonene er gitt under:
S2O82- + Pb ↔ 2SO42- + Pb2+
Her er det Pb som blir oksidert og det kan en se i halvreaksjonen som er vist under:
Pb ↔ Pb2+ + 2e-
På venstre siden av reaksjonslikningen er oksidasjonstallet til Pb = 0 og på høyre siden av reaksjonslikningen er oksidasjonstallet til Pb = +II.
CH3(CH2)2OH ↔ CH3CH2CHO + 2H+
ved hjelp av et oksidasjonsmiddel som f eks H2O2.
På venstre siden av reaksjonslikningen er oksidasjonstallet til C i CH2OH gruppen = -I og på høyre siden av reaksjonslikningen er oksidasjonstallet til C i CHO gruppen = +I
CH3CH2CHO ↔ CH3CH2COOH
ved hjelp av et oksidasjonsmiddel som f eks H2O2 i en løsning av H+.
På venstre siden av reaksjonslikningen er oksidasjonstallet til C i CHO gruppen = +I og på høyre siden av reaksjonslikningen er oksidasjonstallet til C i COOH gruppen = +III.
Et atom som gir fra seg en eller flere elektroner i en kjemisk reaksjon, blir oksidert. Slike kjemiske reaksjoner kalles «reduksjons – oksidasjons reaksjoner». En substans kan brukes som antioksidant ved at det oksiderer lettere enn en annen substans som skal beskyttes mot oksidering. Ett eksempel er en jernplate som galvaniseres med tinn eller bly.
I all forbrenning i luft- med eller uten flamme – er det et stoff som binder seg til oksygenet (O2) i nærheten. En slik reaksjon kaller vi også oksidasjon, og de nye stoffene som dannes kaller vi oksider.
Oksidering av metaller kalles korrosjon, og oppleves for det blotte øyet som tæring av metaller. Rust og irring er to eksempler på resultater av oksideringsprosesser.
Pensacola-demningen
Pensacola-demningen er en demning med vannkraftverk beliggende i Mayes County, i nordøstre del av delstaten Oklahoma i USA.
Gunnar Alme
Gunnar Alme (1924–2000) var en norsk scenograf og maler.
Pensacola-demningen
Kraftverket har en installert produksjonskapasitet på 130 MW, fordelt på syv turbiner. Operatør er Grand River Dam Authority.
Gunnar Alme
Tidlige år
Etter artium og gårdsarbeid blant annet i Eksingedalen seilte Alme verden rundt i løpet av en 4-årsperiode. Han bodde en tid i Brooklyn, New York og reiste gjennom USA og så store deler av verden, malte, skrev og gjorde erfaringer som skulle følge ham senere som kunstner. Han tok studier innen malerkunst og teater, litteratur, og engelsk ved Valparaiso University i Illinois. Senere studerte han også i London.
På scenen, TV og film
Har ellers hatt en mindre rolle i filmen Hustruer (1975), samt rollen som Geirs alkoholiserte far i filmen Lasse og Geir (1976).
Som maler
Som maler er han særlig kjent for sine landskapsmotiver, hvor hav og himmel er et gjennomgående tema. Hans store, luftige, akvareller viser avansert og eminent teknikk innen akvarellkunsten. Alme er blitt betegnet som en malende lyriker. Med ledig form, myk og samstemt koloritt, fremstår hans bilder som en tilbedelse av lys og natur.
Annet
Han er far til den norske sangeren og skuespilleren Iselin Alme og Bendik Alme, som ble født i hans ekteskap med forfatteren Brett Borgen.
Dagsnytt
Dagsnytt er et norsk nyhetsprogram som har gått daglig på NRK Radio siden 1934. Dagsnytt sendes som regel hver hele time på NRKs radiokanaler, og tre minutter er vanlig lengde på sendingen, men de kan også vare fem og ti minutter. Hovedsendingen på hverdager kl 07.30 varer i ti minutter.
Dagsnytt består av «hovedsendinger» og bulletiner:
Hovedkanal for Dagsnytts bulletiner er NRK P1, men sendingene går på de fleste av NRKs radiokanaler. NRK P3, har på dagtid egne nyhetssendinger, P3nyheter.
Dagsnytt-redaksjonen holder til i Nyhetshuset på Marienlyst i Oslo.
Dagsnytt får stoff fra fagredaksjonene (utenriks, politisk, innenriks, økonomi) og andre deler av NRK, spesielt fra distriktskontorene.
Ansatte
Dagsnytt-redaksjonen har funksjoner som:
Holeby
Holeby er en liten by på Lolland, Lolland kommune i Danmark, ca. 8 km syd for Maribo. Frem til kommunalreformen i 2007 var den administrasjonssenter i den tidligere kommunen Holeby. Holeby har 1,436 innbyggere (2013).
Dagsnytt
Ansatte
Espen Olsen Langfeldt er redaktør i NRK Direkte, og dermed også redaktør for Dagsnytt.
Grand River (Michigan)
Grand River er en elv i den amerikanske delstaten Michigan. Den er delstatens lengste elv, og er 418 kilometer lang. Elvens utløp er i Michigansjøen. Store byer langs elven er Jackson, Lansing, Grand Rapids og Grand Haven.
Avrenningsområdet til Grand River er på 14 431 km², og vannføringen er på 108 m³/s.
Sund ungdomsskule
Sund ungdomsskule er en offentlig grunnskole i Øygarden kommune i Vestland. Skolen tar imot elever fra 8. til 10. trinn.
Alpint under Vinter-OL 2010 – Slalåm kvinner
Slalåmkonkurransen for kvinner under Vinter-OL 2010 ble avholdt i Whistler Creekside i Whistler, Britisk Columbia 26. februar 2010.
Regjerende olympisk mester i øvelsen var Anja Pärson, Sverige.
1770 (Queensland)
1770 er en landsby i Queensland, Australia, bygd på det andre stedet James Cook og mannskapet på HM Bark «Endeavour» gikk i land, i mai 1770.
Landsbyen er en turistattraksjon, og ligger på ei halvøy med Korallhavet og Bustard Bay på tre sider. Agnes Water ligger åtte kilometer lenger sør. Opprinnelig het stedet Round Hill, etter høyden den ligger på, men navnet ble endret i 1970 i forbindelse med 200-årsjubileet etter Cooks landgang.
Området har fire nasjonalparker: Deepwater, Eurimbula, Mount Colosseum og Round Hill. I alle disse parkene er det lov å gå på telttur.
Topologisk sortering
Topologisk sortering er arbeidet med å sortere nodene i en graf slik at naboer listes i rett innebyrdes orden. Det forutsettes at to noder bare har en rettet kant seg imellom, og at grafen er asyklisk.
Fei Mu
Fei Mu (kinesisk: 費穆, pinyin: Feì Mù, født 10. oktober 1906 i Shanghai, oppvokst i Beijing, død 31. januar 1951 i Hongkong) var en av de viktigste kinesiske filmregissørene og manusforfattere i Kina før 1949.
Liv og virke
Han gikk på en fransk skole i Beijing og arbeidet så som bokfører for et gruveselskap i provinsen Hebei. Ved siden av sin fransk fra skolegangen lærte Fei seg engelsk, tysk, russisk og italiensk. Han skrev filmanmeldelser for en rekke aviser og tidsskrifter i Beijing, og ble så sjefredaktør for North China Film Company i 1930. Han var også medutgiver, sammen med Zhu Shilin, et filmmagasin ved navn Hollywood (Haolaiwu).
Fei flyttet til Shanghai i 1932 der filmstudiet Lianhua hadde tilbudt ham jobb. Hans første film, «Idag forsvunnet», kom i 1933 og ble svært godt mottatt av kritikerne. Filmen er gått tapt, det er ikke funnet noen kopier av den i filmarkivene.
I 1935 redigerte Fei Mu sammen med Luo Mingyou Tian lun (Song of China), som priste tradisjonelle kinesiske familieverdier og var ment å skulle støtte opp om Chiang Kai-sheks «Nytt liv-bevegelse». En forkortet versjon av filmen ble også distribuert i USA. I 1936 tematiserte Fei det fryktet tilstundende japanske angrep på Kina i Lang shan die xue ji (Blood on Wolf Mountain).
Med de østerrikske emigrantene Jakob og Luise Fleck skapte han i 1941 filmen Söhne und Töchter der Welt. Det er den eneste tyskspråklige kinesiske film som er blitt laget (2012), og var før grunnleggelsen av Folkerepublikken Kina det eneste samarbeidsprosjekt mellom kinesiske og utenlandske filmkunstnere.
Etter annen verdenskrig grunnla han filmselskapet Longma sammen med Zhu Shilin.
Fei Mus mest berømte film er «Vår i en liten by» (Xiaocheng zhi chun), et drama fra 1948 etter en novelle med samme navn av Li Tianji. Filmen er en kunstfilm om et trekantforhold, og er blitt sammenlignet som en kinesisk ekvivalent til Citizen Kane (av Orson Welles, 1941).
Fyrstedagen i Frankfurt
Det innledende møtet fant sted 16. august i Palais Thurn und Taxis i byrepublikken Frankfurt am Main på invitasjon fra den østerrikske keiseren.
Fyrstene diskuterte Preussens hegemonibestrebelser og en fremtidig reform av Det tyske forbund og dets forfatning.
Otto von Bismarck rådet den prøyssiske kongen Vilhelm I til å utebli fra fyrstedagen, og dermed motvirke et resultat til gunst for Østerrike. De mindre statene ville ikke binde seg uten at stormakten Preussen hadde tatt stilling til spørsmålene. Forhandlingene måtte derfor avsluttes uten at spesielle resultater ble oppnådd.
Britisk oversjøisk territorium
Et britisk oversjøisk territorium (engelsk: British overseas territory; tidligere kjent som kronkoloni) er et territorium som er underlagt britisk overhøyhet uten å være en del av Det forente kongerike Storbritannia og Nord-Irland. Britiske oversjøiske territorier må holdes adskilt fra kronbesittelser, som har et annet konstitusjonelt forhold til Storbritannia, og protektorater, som formelt ikke var underlagt britisk overhøyhet. De må heller ikke forveksles med samvelderiker, som er suverene stater med den britiske monarken som statssjef.
Tidligere ble kronkolonier administrert direkte fra tjenestemenn utpekt av den britiske regjeringen. Nå er imidlertid de fleste britiske oversjøiske territorier mer eller mindre selvstyrte, men avhengig av Storbritannia med hensyn til forsvar, utenrikssaker og handel.
Oversjøiske territorier har aldri vært ansett som del av Storbritannia og har aldri hatt representasjon i det britiske parlamentet, med den begrunnelse at de er separate jurisdiksjoner. Dronning Elizabeth II er statssjef i de oversjøiske territoriene som dronning av Storbritannia, ikke som dronning av hvert territorium. Dette til forskjell fra samvelderikene, som Canada eller Australia, der dronningen har en uttrykkelig rolle i hvert kongerike som «dronning av Canada» eller «dronning av Australia».
Kongen utnevner en guvernør for hvert territorium som handler på hennes vegne og er ansvarlig for territoriets interne sikkerhet, samt opptrer som en delegat mellom territoriet og den britiske regjeringen. Guvernøren har myndighet til å oppløse territoriets lovgivende forsamling og må sanksjonere alle nye lover. Guvernøren er vanligvis fra Storbritannia.
Tianhuaban-demningen
Tianhuaban-demningen er en demning med vannkraftverk på grensen mellom fylkene Qiaojia og Ludian i prefekturet Zhaotong, beliggende nordøst i Yunnan-provinsen i det sørlige Kina, anlagt i elva Nuilan Jiang der den møter Qingshui-elva, i en sideelv til Chang Jiang. Effekten er 180 MW, fordelt på 2 x 90 MW francisturbiner.
Demningen er en enkel, betong buedam, av typen RCC. Dammen er 113 meter høy og 160 meter lang.
Anlegget ligger 57 km fra Ludian by, 91 km fra Zhaotong og 443 km fra Kunming, nord-nordvest for sistnevnte storby.
Bøkesigdvinge
Bøkesigdvinge (Watsonalla cultraria) er en sommerfugl som tilhører familien halvspinnere (Drepanidae). Den er funnet noen få ganger i Norge de siste årene.
Utseende
En temmelig liten (vingespenn 21 – 33 mm), spinkel, brungul sommerfugl. Forvingen er svakt sigdformet- Kroppen er ganske slank, antennene er fjærformede hos hannen og trådformede hos hunnen, rundt halvparten så lange som forvingen. Denne er brungul, med et bredt, mørkere tverrbånd rundt midten, dette er bredest ved fremkanten og har gjerne en liten, mørk flekk. Bakvingen er lyst brungul med et, ofte ufullstendig, mørkere tverrbånd.
Levevis
Denne arten er knyttet til bøk (Fagus sylvatica) og finnes i bøkeskoger og edelløvskoger med innslag av bøk. Den har to generasjoner hver sommer, i mai – juni og i juli – august. De voksne sommerfuglene flyr om natten.
Zlatan Muslimović
Zlatan Muslimović, (født 6. mars 1981 i Banja Luka i Bosnia-Hercegovina, SFR Jugoslavia) er en bosnisk-svensk profesjonell fotballspiller, som innehar både bosnisk og svensk statsborgerskap, og spiller for det bosniske landslaget i fotball.
Bu Wancang
Bu Wancang (tradisjonell kinesisk: 卜萬蒼, forenklet kinesisk: 卜万苍, pinyin: Bǔ Wàncāng, født 1903 i provinsen Anhui i Kina, død 1974, kjent på kantonesisk som Baak Maan Chong og med den engelske varianten Richard Poh) var en kinesisk filmregissør, kameramann og produsent. Han var en av Kinas ledende filmskapere fra 1920-årene til 1940-årene.
I 1921 begynte han som kameraassistent ved China Film Company. Som kameramann arbeidet han deretter også for filmselskapet Mingxing. Han medvirket til de kommersielt fremgangsrike produksjonene Sentimentet (1924) av Gu Kenfu og Chen Shouyin og Den nye familie (1925) av Ren Jinping.
Han debuterte som regissør i 1926 med filmen Uskyld. I 1931 gikk han over til filmselskapet Lianhua, der han ble ansvarlig for et høyt antall filmer. Blant de viktigste kan nevnes en rekke med Jin Yan og Ruan Lingyu i hovedrollene: Tao hua qi xue ji (Ferskenpiken), Yi jian mei (Duften av ferskenblomstring) og Lian ai yu yi wu (Kjærlighet og plikt) (alle 1931), så vel som Sange modeng nü xing (Tre moderne kvinner, 1933).
Han dro i 1948 til Hongkong og arbeidet i to år for Yonghua Film Company. Deretter grunnla han sitt eget Taishan Film Company og spilte inn filmer frem til 1960-årene i Hongkong.
Gerard Hallock
Gerard «Buzz» Hallock III (født 4. juni 1905, død 26. mai 1996 i Connecticut) var en amerikansk ishockeyspiller som deltok i de olympiske leker 1932 i Lake Placid.
Hallock vant en olympisk sølvmedalje i ishockey under vinter-OL 1932 i Lake Placid. Han spilte på det amerikanske laget som kom på andreplass, bak Canada, i OL-turneringen. Det var fire lag som deltok og alle lagene møttes to ganger. Det var to meget jevne kamper mellom USA og Canada, den første vant Canada med 2-1 etter forlengning og den andre sluttet uavgjort 2-2. Canada vant sitt fjerde strake olympiske gull i ishockey foran USA og Tyskland. Den fjerde olympiske turneringen i ishockey var også det sjette verdensmesterskapet i ishockey. Spillerne på USAs lag var Osborn Anderson, John Bent, John Chase, John Cookman, Douglas Everett, Franklin Farrell, Joseph Fitzgerald, Edwin Frazier, John Garrison, Gerard Hallock, Robert Livingston, Francis Nelson, Winthrop Palmer og Gordon Smith.
Hertug av Franco
Hertuginne av Franco (spansk: Duquesa de Franco) er en arvelig adelstittel i Spania. Hertuginnetittelen ble opprettet i 1975 av kong Juan Carlos og tildelt Carmen Franco y Polo, datter og eneste barn av da nylig avdøde Francisco Franco. Hertuginnen av Franco fikk samtidig rang som grande av Spania. Sammen med hertuginnetittelen fikk hun et nytt våpen.
Carmen Franco ble gift med Cristóbal Martínez-Bordiú, 10. marki av Villaverde, i 1950. Hun fikk syv barn. Arvingen til tittelen etter spansk lov var hennes eldste barn, Carmen Martínez-Bordiú. Den 4. juli 2018 ble det kunngjort at Carmen Martínez-Bordiú arvet hertuginnetittelen. Partiene Partido Socialista Obrero Español og Izquierda Unida krevde at adelstittelen måtte avskaffes fordi den er forbundet med Franco-diktaturet og ble innført før overgangen til demokrati i Spania.
Søllested
Søllested er en by på Lolland ca. 9 km øst for Nakskov i Danmark. Den ligger i Lolland kommune og hører til Region Sjælland. Frem til kommunalreformen i 2007 var den administrasjonssenter i tidligere Højreby kommune.
Søllested har 1,443 innbyggere (2013).
Filologen Kristian Kålund var født i Søllested.
Markham-demningen
Markham-demningen er en demning med vannkraftverk beliggende i Mayes County, i nordøstre del av delstaten Oklahoma i USA.
Kraftverket har en installert produksjonskapasitet på 120 MW, fordelt på fire turbiner. Operatør er Grand River Dam Authority.
Hana Brady
Hana Brady (Hana «Hanička» Bradová) (født 16. mai 1931 i Nové Město, Tsjekkoslovakia, død 23. oktober 1944 i Oświęcim, Polen) var en jødisk pike og holocaustoffer. Hennes liv behandles i dokumentarboken Hanas koffert av Karen Levine, først utgitt i Canada i 2002.
Sammen med sin eldre bror George ble Hana fengslet av de tyske nazistene fordi hun var jøde og sendt til Theresienstadt konsentrasjonsleir. I 1944 ble hun overført til konsentrasjonsleiren Auschwitz. Hennes bror overlevde fangenskapet mens Hana ble gasset noen få timer etter at hun hadde ankommet leiren. Hennes historie ble kjent etter at hennes koffert ble utstilt i et Holocaust-senter i Tokyo i 2000.
Mexicos flagg
Mexicos nasjonalflagg er delt inn i tre vertikale områder. Fargene, fra venstre mot høyre, er grønn, hvit og rød. I midten av den hvite stripen er riksvåpenet. Betydningen av de tre fargene har endret seg opp gjennom årene, men de ble tatt i bruk av Mexico etter frigjøringen fra Spania. Det nåværende flagget ble offisielt i 1968, men den samme utformingen av flagget har vært i bruk helt siden 1821. Den gjeldende loven om nasjonalsymboler som regulerer bruken av nasjonalflagget har vært på plass siden 1984.
Opp gjennom historien har flagget blitt endret åtte ganger, da utformingen av riksvåpenet og forholdet mellom flaggets lengde og bredde har blitt modifisert. Riksvåpenet har allikevel hele tida inneholdt de samme elementene: en ørn på toppen av en kaktus som holder en slange med klørne. Kaktusen befinner seg på en stein som stikker opp av en innsjø. Dette bildet stammer fra en aztekisk legende som forteller at gudene ba dem bygge en by hvor de så en ørn spise en slange på en kaktus. Denne byen er nå hovedstaden Mexico by. Det nåværende nasjonalflagget, som kalles «Det fjerde nasjonalflagget», brukes også på skip som er registrert i Mexico.
Fargenes betydning
Fargene stammer opprinnelig fra banneret til De tre garantistenes armé, som varte fra 1821 til 1823. Fargene hadde da de følgende betydningene :
Men fargenes betydning ble endret som følge av Benito Juárez' sekularisering av landet. De nye betydningene av fargene er:
Siden Artikkel 3 i flaggloven ikke gir fargene noen offisiell symbolisme, kan de også gis andre betydninger.
Banderas monumentales
I 1999 startet president Ernesto Zedillo et program for å reise gigantiske flagg rundt om i landet. Las banderas monumentales (de monumentale flaggene) ble plassert på flere steder som har stor betydning for landet. Flaggene skulle måle 14,3 ganger 25 meter, og flaggstanga er rundt 50 meter høy. Det kanskje mest kjente bandera monumental befinner seg ved Plaza de la Constitución i Mexico by.
Det største bandera monumental er plassert på Mirador del Obispo i Monterrey. Selve flagget måler 50 ganger 28,6 meter og veier 230 kilogram. Flaggstanga er 100,6 meter høy og veier 120 tonn. Dette er fire ganger større enn de fleste andre banderas monumentales.
Dimiao
Dimiao er en kommune i provinsen Bohol på Filippinene. Under folketellingen i 2000 kom man til et befolkningstall på 14 151 i 2 708 husstander.
Barangayer
Dimiao er inndelt i 35 barangayer per 30. september 2019.
Hvalba
Hvalba (uttales kvallba, foreldet dansk skrivemåte: Kvalbø) er en bygd på Færøyene. Bygden ligger innerst i Hvalbiarfjørður på nordøstkysten av Suðuroy, den sørligste av øyene.
Den 1. januar 2022 hadde Hvalba 609 innbyggere; det inkluderer det frittliggende bygdelaget Nes. Hvalbiar kommuna omfatter også nabobygda Sandvík i nord.
De fremste næringsveiene i Hvalba er fiskeriet, fiskeforedling og produksjon av fiskegarn. Landbruket i form av sauehold er utbredt som binæring. Det er også kullgruvedrift i Hvalba, som det eneste stedet på Færøyene.
Geografi
Hvalba er den nest nordligste bygden på Suðuroy, og beliggenheten inne i Hvalbiarfjørður den danner en naturlig havn. Bebyggelsen i Hvalba ligger forholdsvis spredt, i forhold til mange andre bygder på Færøyene, og for det meste langs den nordlige bredden av fjorden. Grenden Nes, eller Nes-Hvalba, i sør regnes som en del av Hvalba. Nes er adskilt fra resten av Hvalba med et våtmarksområde og utløpet av bekken Fleksá. Nært bygden er det plassert en radiosender for Kringvarp Føroya.
På vestkysten ligger Hvalbiareiði eller Fiskieiði, som tidligere var en viktig fiskerihavn for bygden. Adskilt fra Hvalbiareiði med Grímsfjall (327 moh.) ligger Norðbergseiði eller á Drátti, som tidligere ble brukt til losseplass, men nå brukes til blant annet síðing for turister. Som teknikk minner síðing om rappell, og ble tidligere brukt til fuglefangst og eggsanking. Norðbergseiði har en stor klippe. Eidene fremstår som kulturhistoriske minner og severdigheter i bygden.
Den ubebodde øya Lítla Dímun i øst har grunneiere fra Hvalba og Sandvík, og er derfor administrert som en del av kommunen. Lítla Dímun er hekkeplass for sjøfugl og beiteområde for sauer.
I 1890 ble det anlagt vei ut til Hvalbiareiði. Det gjorde det lettere for fiskerne å frakte fangsten hjem til bygden. Siden 1960-årene har Hvalba hatt veiforbindelse til nabobygdene. Den 1,45 km lange Hvalbiartunnilin mellom Hvalba og Trongisvágur i sør ble åpnet i 1963, og er Færøyenes eldste veitunnel. Utbyggingen av en ny tunnel i perioden 2017–2020 har blitt utredet. I 1969 ble den 1,5 km lange Sandvíkartunnilin mellom Hvalba og Sandvík i nord åpnet. Begge tunnelene har én kjørefil. Tunnelene knytter Hvalba til resten av Suðuroy, som er forbundet med det færøyske meginlandið, «hovedlandet», med bilferge mellom Tvøroyri (Krambatangi) og Tórshavn. Den påtenkte Suðuroyartunnilin mellom Suðuroy og Sandoy vil bli ca. 22,5 km lang, men er hverken finansiert eller ferdig utredet.
Historie
Navnet er sammensatt av norrønt hvalr, «hval», og bœr, «bø». Opprinnelsen gjenspeiles i den arkaiske, danske skrivemåten Kvalbø. Hvalba ble sannsynligvis grunnlagt i landnåmstiden etter år 825, som en av Færøyenes eldste bygder. Arkeologiske utgravninger av norrøne bosetninger og det topografiske navnet indikerer det samme. Den opprinnelige bosetningen i Hvalba ligger på innmarken i grenden Skálar (dansk: Skålum), som også er bygdens første kirkested.
Den færøyske grindehvalfangsten, grindadráp, i Hvalba har trolig tradisjoner tilbake til landnåmet, derav bygdenavnet. Hvalba er stadig blant bygdene som er godkjent av de færøyske myndighetene for den særegne fangstmetoden, som overvåkes av sysselmannen. I perioden 1709–2011 ble det gjennomført 137 grindadráp i Hvalba, over 7 % av alle fangstepisoder på Færøyene i perioden.
På 1600-tallet ble Hvalba og de øvrige bygdene på Suðuroy herjet av sjørøvere. I 1629 ble bygden angrepet av tre nordafrikanske sjørøverskip, trolig fra Alger, men på vei ut av Hvalbiarfjørður forliste to av dem. Levningene ble begravet på stedet kjent som turkargravir, «tyrkergravene», på folkemunne. Det siste skipet tok med seg et tredvetall kvinner og barn, som ble solgt som slaver i Nord-Afrika. Etter sigende lyktes ikke øyfolket i å samle inn nok penger for å kjøpe dem fri.
Den første utnyttelsen av kullforekomstene ved Hvalba begynte i 1780. Det første kullet ble eksportert til Danmark i 1826. I midten av 1950-årene kulminerte utvinningen på Suðuroy med i alt 13 000 tonn i Hvalba, Fámjin og Trongisvágur. Kull var en viktig energikilde på Færøyene før og under den andre verdenskrig.
At Hvalba hadde enkel tilgang til fiskesteder på både øst- og vestkysten, gjorde bygden særlig attraktiv for fortidens fiskerbønder. Skjønt kystfiske og fuglefangst var viktige binæringer, var husdyrholdet og noe åkerbruk hovednæring i flere hundre år etter landnåmet. Med industrialiseringen av fiskeriet på 1800- og 1900-tallet ble Hvalbiarfjørður som en naturlig havn for trålere viktigere. Før industrialiseringen hadde landbruksbygder som Sandur og Hvalba vært blant de største på Færøyene. Allerede i 1878 ble Hvalba utskilt fra Suðuroyar prestagjalds kommuna. Naturhavnen og infrastrukturen har gjort Hvalba mindre utsatt for fraflytting enn flere andre bygder på Suðuroy, som har opplevd et minkende folketall siden 1950-årene.
Hvalba har en forholdsvis stor trålerflåte. De fleste av dem arbeider sammen to og to, såkalt partråling. Den 31. juli 2013 inntraff en ulykke nord for Færøyene, da tråleren «Gullberg» fra Hvalba plutselig begynte å lekke. Mannskapet på syv menn og én kvinne ble alle reddet ombord på tråleren «Sjagaklettur», som lå i nærheten, fordi de partrålte. Ingen mistet livet, men skipet sank innen en time.
Samfunn
De fremste næringsveiene i Hvalba er fiskeriet, fiskeforedling og produksjon av fiskegarn. Flere trålere registrerte som hjemmehørende i Hvalba, deriblant «Steintór», som ble bygd på Langsten Slip & Båtbyggeri AS i Vestnes i Norge i 1985. «Niels Pauli» er 47 meter lang og eies av 94 personer fra Hvalba. Hvalba har et moderne kaianlegg ved Hamranes på den nordlige kysten, nært Sandvíkartunnilin. Anlegget er beskyttet av moloer. Lengre mot vest er en mindre havn for småbåter.
Politisk har velgerne på Suðuroy ofte foretrukket de danskvennlige partiene Sambandsflokkurin og Javnaðarflokkurin. Tradisjonelt har Fólkaflokkurin hatt en sterkere stilling i Hvalba enn ellers på øya.
Hemsil II kraftverk
Hemsil II kraftverk er et vannkraftverk i Gol sentrum i Gol kommune i Viken fylke.
Kraftverket utnytter et fall på 370 meter fra Eikrebekkdammen i elven Hemsil. Kraftverket er det største og nederste i Hemsilutbyggingen.
Det er installert to francisturbiner hver på 50 MW. Normal årsproduksjon er på ca. 552 GWh.
Tilsiget er på 707 millioner m³ og nedslagsfeltet er på 896 km². Magasinkapasiteten er på 239 millioner m³.
Kraftverket forsynes gjennom en driftstunnel på 15 km.
Det ble satt i drift i 1960, og oppgradert 2005 og 2006.
Det planlegges en utvidelse med et tredje aggregat (Hemsil 3) på 83 MW. Første søknad var i 2013, men trukket i 2017. I 2022 ble søknaden gjenopptatt. Det vil være økonomisk gunstig at nytt aggragat er på plass før Hemsil II stenges for neste rehabilitering.
Fylkesvei 5880
Fylkesveg 5880 går mellom Kvalsvik og Koparstad i Herøy kommune. Veiens lengde er 7,8 km
Hemsil II kraftverk
Kraftverket eies og driftes av E-Co Energi.
Hermannsdenkmal
Hermannsdenkmal, «Hermannsminnesmerket», er et monument og gigantstatue som befinner seg i nærheten av Hiddesen sørvest for Detmold i Nordrhein-Westfalen i den sørlige delen av Teutoburger Wald i Tyskland. Statuen ble bygd mellom 1838 og 1875 av Ernst von Bandel i provinsen Westfalen. Den er reist til minne om cheruskernes høvding Arminius (også kalt Hermann) som under slaget ved Teutoburgerskogen i året 9. e.Kr. utslettet de tre romerske legionene legio XVII, XVIII og XIX, under kommando av Publius Quinctilius Varus.
Hemsil II kraftverk
Se også
Hemsil I Kraftverk, Gjuva kraftverk og Brekkefoss kraftverk.
Fylkesvei 5880
Frem til 2019 hadde veien betegnelsen Fv21.
Arkeologiåret 1866
Arkeologiåret 1866 er en oversikt over blant annet utgravninger, fødte og avdøde personer med tilknytning til arkeologi i 1866.
Johan Gunder Adler
Bakgrunn
Adler var sønn av bødkermester Adolf Adler og hans ektefelle Ingeborg f. Lund. Han studerte ved Københavns Universitet i 1803–1804. Under slaget om København i 1807 gjorde han tjeneste i Kongens Livjægerkorps. Deretter arbeidet han noen år i København som lærer inntil han overtok stillingen som bestyrer av skolen «Christian Augusts Minde» i Frederikshald – nåværende Halden – i 1812. Han underviste i fransk, tysk, historie, matematikk og engelsk. Stattholder Christian Frederik skal ha besøkt skolen i Halden mens Adler underviste der.
1814 og årene etter
I februar 1814 utformet han og Falsen det første utkastet til Grunnloven, Udkast til en Konstitution for Kongeriget Norge. Utkastet ble trykket i Niels Wulfsbergs Journal for Lovgivning, Rigsforsamling og Politik og var tilegnet prinsregenten Christian Frederik som gjennomleste og forsynte det med kritiske bemerkninger. Forfatningsutkastet var inspirert av den franske grunnloven fra 1791, den amerikanske uavhengighetserklæringen av 1776 og USAs grunnlov fra 1787. Ifølge Lars Roar Langslet var det Adler som skrev de sentrale delene av grunnlovsutkastet (forfatning, valgforsamlinger og regjeringsform) mens Falsen tok seg av de mer «tekniske» delene om rettspleie, forsvar, finanser og skoleverk. Adler var også til stede på Eidsvoll som Christian Frederiks assistent.
Etter at Christian Frederik var valgt til norsk konge ble Adler 28. juli formelt utnevnt til kongens kabinettsekretær. Da Christian Frederik frasa seg tronen og returnerte til Danmark senhøsten samme år fulgte Adler med.
I 1815 ble Christian Frederik utnevnt til guvernør over Fyn og Adler var hans nærmeste medarbeider i denne perioden. Etter at Frederik VI døde i 1839 og Christian Frederik overtok som konge under navnet Christian VIII ble Adeler utnevnt til kabinettsekretær, en stilling han hadde til kongen døde i 1848.
I 1842 mottok Adler storkorset av Æreslegionen og året etter ble han dekorert med Dannebrogsordenens storkors.
Adler døde under et kuropphold i Hof i Bayern og ble gravlagt samme sted. I Halden er en gate oppkalt etter ham i bydelen Os, Lektor Adlers gate.
Hans Nielsen Hauges gate (Oslo)
Hans Nielsen Hauges gate (1-43, 2-56) er en gate i Oslo, beliggende hovedsakelig i bydel Sagene, men som strekker seg inn i bydel Nordre Aker. Gaten tar over for Treschows gate ved Sandakerveien, og går mot sørøst.
Nordpolen skole har adresse Hans Nielsen Hauges gate 1. Gaten går videre mot Hans Nielsen Hauges plass hvor den svinger rett øst og ender i kryss under Ring 3 mot Kjelsåsveien. Sinsen stasjon har inngang fra Hans Nielsen Hauges gate 41.
Gaten er oppkalt etter lekpredikanten Hans Nielsen Hauge (1771–1824), som levde store deler av sitt liv i Oslo.
Ј
Ј (minuskel: ј) er en bokstav i det kyrilliske alfabetet, basert på tilsvarende bokstav J i det latinske, og har derfor samme utseende. Bokstaven er brukt i bl.a. makedonsk og serbisk, og representerer lyden /j/.
Friidrett under Sommer-OL 1936
Friidrett under Sommer-OL 1936. Det ble konkurrert i 29 grener, 23 for menn og seks for damer, i friidrett under Sommer-OL 1936 i Berlin. Jesse Owens vant fire gull og USA ble beste nasjon foran arrangjørslandet Tyskland.
110 m hekk
Forrest Towns satte verdensrekord i semifinalen med tiden 14,1
4 x 100 m stafett
Det tyske laget satte verdensrekord i semifinalen med 46,4.
På Ål stasjon
«På Ål stasjon», opprinnelig «Neger på Ål stasjon», er en av det norske bandet Hellbillies største slagere. Sangen beskriver hvordan en bygdegutt fra Hallingdal for første gangen møter en svart mann på besøk i et lite lokalsamfunn. Lokalsamfunnet er i sangteksten lagt til jernbanestasjonen Ål stasjon. Sangteksten tar lytterne med inn i undringen som jeg-personen opplever i samband med dette møtet.
Den er skrevet av Aslag Haugen og Arne Moslåtten.
Den opprinnelige tittelen og teksten ''«Eg så 'n fysst på perrongen. For meg so va'ræ ein sensasjon. Han kom med toget frå Drammen. Ein neger sto på Ål stasjon»'' skapte imidlertid problemer, da bruken av betegnelsen «neger» utover 2010-tallet ble sett som rasistisk. Da teksten ble skrevet i 1996 hadde ordet en annen valør, og opphavsmannen mente først at det var «uaktuelt å forandre på låten og fjerne det omdiskuterte ordet». I 2015 erklærte imidlertid Hellbillies at de ville slutte å spille sangen, som senere har blitt omtalt med kortversjonen av tittelen.
Lockout Point-demningen
Lockout Point-demningen er en demning med vannkraftverk beliggende i Lane County, i sentrale vestlige deler av delstaten Oregon i USA.
Kraftverket har en installert produksjonskapasitet på 120 MW, fordelt på tre turbiner. Operatør er USCE.
Rex Perpetuus Norvegiae
Rex Perpetuus Norvegiae (latin for Norges Evige Konge) er en på 1100-tallet belagt betegnelse for Olav den hellige.
Varianter
I verket Historia Norvegiæ benyttes varianten Perpetuus rex Norvegiæ. Rex Perpetuus Norvegiae, også stavet Norvegiæ, er den vanlige variant av denne betegnelsen.
Opphav
I skriftlige kilder fremgår betegnelsen Perpetuus rex Norvegiæ kun i Historia Norvegiæ fra den annen halvdel av 1100-tallet.
Forestillingen om at den hellige Olav er den evige konge av Norge kommer frem i et privilegiebrev fra kong Magnus Erlingsson av Norge, hvis dato ikke er kjent, til erkebiskop Øystein av Trondheim, de andre biskopene i riket og til folket, uten at selve uttrykket er brukt som tittel. Det står i innledningen at han har fått herredømmet og kronen av Gud ved erkebiskopens hånd, og han innvier nå riket til den hellige Olav ved siden av Herren selv Han vil beskytte riket som dets odel og forsvare loven og rettferdigheten, etter Olavs eksempel, som administrerer riket som dets representant og vasall. Som et bevis på dette, etter hans og senere kongers død, skulle hans krone ofres til katedralkirken, som allerede hadde den i varetekt.
Det heter i Tronfølgeloven - angivelig av 1163 - at «Der skal ofrast krona etter den kongen som då er fallen frå, for sjela hans, og den skal æveleg hengja der, Gud og den heilage kong Olav til ære, slik det vart lova av kong Magnus, den fyrste kronte kongen i Norge.» Dette ville si at enhver konge som ble kronet etter Norges første kronte konge, Magnus den gode, ville styre kongeriket som Olav den helliges vasall.
I Regesta Norvegica er det bemerket at det er tvilsomt at den fortsatt mindreårige kongen kunne ha skrevet et så vidtgående privilegiebrev. Det er en indikasjon på at kongen ble kronet igjen etter å ha blitt myndig påsken 1170 og at han skrev brevet i anledning denne kroningen. Privilegiet kan i alle fall ikke ha blitt utstedt etter 1172, siden erkebiskopen da ikke lenger het erkebiskop i Trondheim, men erkebiskop av Nidaros. Følgende muligheter vises: Det kan være en senere innsetting i teksten, eller kong Magnus ga dette løftet ved sin kroning i 1163/1164, eller dateringen av tronfølgeloven er feil. Hvis arveloven var feil datert, kunne en ny kroning ha funnet sted i 1170. Denne arveloven ble erstattet av en ny arvelov i 1260 av kong Håkon Håkonsson. Passasjen om ofringen av kronen forekommer ikke lenger i den.
Robert Livingston
Robert Cambridge «Bob» Livingston (født 3. november 1908, død 2. april 1974 i Connecticut) var en amerikansk ishockeyspiller som deltok i de olympiske leker 1932 i Lake Placid. Livingston vant en olympisk sølvmedalje i ishockey under vinter-OL 1932 i Lake Placid. Han spilte på det amerikanske laget som kom på andreplass, bak Canada, i OL-turneringen. Det var fire lag som deltok og alle lagene møttes to ganger. Det var to meget jevne kamper mellom USA og Canada, den første vant Canada med 2-1 etter forlengning og den andre sluttet uavgjort 2-2. Canada vant sitt fjerde strake olympiske gull i ishockey foran USA og Tyskland. Den fjerde olympiske turneringen i ishockey var også det sjette verdensmesterskapet i ishockey. Spillerne på USAs lag var Osborn Anderson, John Bent, John Chase, John Cookman, Douglas Everett, Franklin Farrell, Joseph Fitzgerald, Edwin Frazier, John Garrison, Gerard Hallock, Robert Livingston, Francis Nelson, Winthrop Palmer og Gordon Smith.
Rex Perpetuus Norvegiae
Ideologi
I privilegiebrevet beskriver en norsk konge seg selv for første gang som en «konge ved Guds nåde». Erkebiskop Øystein, den andre erkebiskopen i Norge, fremmet energisk den olavske ideologi, som det fremgår av dette privilegiebrevet, som åpenbart var skrevet i hans ånd. Etter det var det den hellige Olav som ga nordmennene «den gode gamle loven». Lovendringene under kong Magnus regjeringstid ble også tolket som utdyping og utskriving av den idealiserte kong Olavs prinsipper. Slik bidro Øystein til at kong Olav ble stilisert som en stor, mystisk lovgiver.
Robert Livingston
Livingston spilte en kamp i OL-turneringen.
Rex Perpetuus Norvegiae
Ideologi
Tanken om riket som St. Olavs odelsrett og kongen som hans lensherre styrket kirken i Nidaros' prestisjen og erkebiskopens autoritet. På den annen side ga dette føydale forholdet til den hellige kong Magnus og hans rike en spesiell religiøs innvielse, som var egnet til å styrke hans posisjon i forsvaret mot sine motstandere. Dette var helt nødvendig, siden sentralisering under en konge fortsatt ble motarbeidet, og fremfor alt Sverre bestred ham kongemakten. Til syvende og sist hjalp det ham imidlertid ikke, idet han ble nedkjempet og drept av Sverre.
Kong Magnus tilpasset konsekvent sin herskende ideologi til kontinentale modeller. Målet hans var å etablere et samlet rike personifisert i ham. Til nå hadde alle sønner av en konge lik arverett og var derfor konger. En norsk keiserkirke skulle øve sin innflytelse over dette riket under ledelse av erkebiskopen i Nidaros. Mens konge og kongelige i begynnelsen av borgerkrigen stort sett var identiske, ble en generasjon senere kongelige en ideologisk og organisatorisk institusjon i seg selv, som den respektive kongen måtte underordne seg og tjene. Denne nytolkningen lar seg tilbakeføre til erkebiskop Øystein.
Resepsjon
Selv om begrepet «Perpetuus rex Norvegiae» ikke brukes noe sted i de skriftlige kilder annet enn Historia Norvegiæ, forble denne ideen kraftfullt i bakgrunnen. I 1280 valgte kong Magnus lagabætir den gyldne løve på rød bakgrunn, med en øks i potene, som sitt riksvåpen. Denne øksen er den hellige Olavs helliges attributt og tar dermed opp i seg ideologien rundt «Perpetuus rex Norvegiae». Da man søkte å utvikle et nytt flagg for Norge i 1814, medtok mange av forslagene løven med øks. Den ble også medtatt i det norske flagget på den tiden, i samsvar med dekretet av 27. februar 1814. Den 21. august 1847 ble Den Kongelige Norske St. Olavs Orden, eller bare Olavsordenen, opprettet av kong Oscar I av Sverige og Norge. I 1889 hadde «Nordmøre Landværnsbataljon» tatt i bruk løven med øks i flagget, og i 1913 fulgte «Infanteri-Regiment Nord-Trøndelag» etter.
Ralph Hewins
Ralph Hewins (født 1909, død 1984) var en britisk biograf. Blant de personer han behandlet var den svenske diplomaten og lederen av Røde Kors, Folke Bernadotte, den amerikanske millionæren Jean Paul Getty, og landsforræderen Vidkun Quisling.